Premis | Llibreria Proa Espais
Andreu Martín guanyador del Premi Crims de Tinta
Posted in Premis on Novembre 8, 2012| Leave a Comment »
Amb la novel · la negra titulada Societat negra amb una trama de màfies xineses i grups juvenils violents en què s’entrellacen delinqüents, prostitutes, sicaris, advocats i polítics corruptes, Andreu Martín ha guanyat la cinquena edició del Premi Crims de Tinta.
Andreu Martín torna així amb un nou premi només un any després de guanyar el Sant Joan amb Cabaret Pompeya, un novel·la ambientada a la Barcelona de les pistoles dels anys 20. En canvi, Societat negra, que publicarà La Magrana en català el gener pròxim, està protagonitzada per l’inspector Diego Cañas, veterà, brillant, cansat i víctima d’una vida privada difícil, i pel confident Liang, un home segur de si mateix i mestre de txi-kung, tècnica xinesa per aconseguir la pau espiritual.
Posted in Premis on Octubre 23, 2012| Leave a Comment »
L’antropòleg i escriptor Jordi Tomàs amb la novel · la El mar dels traïdors, que relata una història sobre la participació d’empresaris catalans en el tràfic il · legal d’esclaus al segle XIX, es va alçar amb el premi de narrativa El Lector de l’Odissea i serà publicada per Proa.
La novel · la de Tomàs, que ha viscut a l’Àfrica Occidental, transcorre el 1864. El protagonista, el jove doctor Antoni Riubò, acaba de licenciarles en Medicina i s’enrola en vaixell cap a Amèrica amb escala al continent africà. A Sierra Leone, descobreix que el capità és un traficant d’esclaus i intenta sabotejar els seus plans.
El periodista, escriptor i extinent d’alcalde de Girona Miquel Fañanàs ha guanyat el premi Nèstor Luján de novel · la històrica en català amb l’obra La bruixa de pedra, una novel · la al voltant de la construcció de la catedral de la seva ciutat i la Inquisició. Fañanàs va partir de la llegenda local que envolta una de les gàrgoles de la catedral.
El llibre, publicat per l’editorial Columna, arriba ben aviat a les llibreries.
Patrícia Gabancho guanya el Prudenci Bertrana de novel·la
Posted in Premis on Setembre 28, 2012| Leave a Comment »
La periodista i escriptora Patrícia Gabancho ha guanyat el premi Prudenci Bertrana de novel·la amb l’obra La néta d’Adam.
La novel·la narra la història d’una dona de 50 anys, Angèlica, que viatja de Barcelona a Buenos Aires, la seva ciutat natal, degut a la mort de la seva mare. Un cop allí es trasllada al passat, des de la repressió de l’última dictadura militar als temps previs al cop i a l’origen italià de la seva familia. L’editorial Columna publicarà La néta d’Adam aproximadament al mes de novembre.
El finalista del premi ha estat Una dona d’aigua de Núria Esponellà, una novel·la ambientada a la Banyoles del segle XIX i que arribarà a les llibreries a principis de l’any vinent.
La nit dels premis literaris de Girona també va deixar aquests guanyadors: el premi Miquel de Palol de poesia per a Sadurní Tubau amb el poemari El somni de Gregor Samsa; el premi Carles Riba d’assaig per Vicent Sanchís amb l’obra Cinquanta anys desprès; el premi Ramon Muntaner de literatura juvenil per a Josep Torrent amb la novel·la històrica De cara a Tramuntana.
La nova revista online Núvol va rebre el premi LletrA per projectes digitals de literatura catalana.
Posted in Premis on Mai 8, 2012| Leave a Comment »
Divendres passat, Jaume Cabré va ser guardonat amb el prestigiós Premi Crítica Serra d’Or de novel · la per l’obra Jo confesso. Lluís Calvo es va adjudicar el de poesia per Estiula; Alba Dedeu, el de narració per Gats al parc; Montserrat Corretger, el d’estudis literaris per Domènec Guansé, Crític literari i novel•lista: entre l’exili i el retorn, i Helena Vidal, el de traducció per Armènia en prosa i en vers, d’Ossip Mandelstam.
Els guardonats en la categoria de Literatura infantil i juvenil han recaigut en la Col • lecció Ballmanetes de Publicacions de l’Abadia de Montserrat, mentre que Dolors Garcia i Cornellà ha estat premiada amb el Juvenil per S’acosta un front fred que deixarà neu a Cotes Baixes, i Josep Amirall ha aconseguit el Juvenil de coneixements per Castells, tocant el cel amb la mà.
Roser Capdevila guanya el premi Maria Aurèlia Campmany
Posted in Premis on Març 8, 2012| Leave a Comment »
Avui, 8 de març, Dia de la dona treballadora recordem que aquesta setmana, la il·lustradora Roser Capdevila ha rebut el premi Maria Aurèlia Campany. Dit premi fa més de 25 anys que reconeix el treball en favor de l’igualtat i la defensa de la dona.
La cerimònia va tenir lloc en el Saló de Cent on la il·lustradora va fer un discurs d’agraïment a la ciutat.
Els llibres de Roser Capdevila han estat traduïts a més de 35 llengües, han inspirat sèries de televisió i els seus personatges més famosos són les Tres bessones.
Destaquem dos dels seus últims títols: El llibre màgic publicat per Cromossoma i Un conte per cada dia publicat Beascoa
Premis de la Nit de Santa Llúcia
Posted in Premis on Desembre 21, 2011| Leave a Comment »
La Festa de les Lletres Catalanes, la Nit de Santa Llúcia és considerada la vetllada literària més important en llengua catalana.
Organitzada per Òmnium Cultural des dels seus orígens, aquest any 2011 arriba a la seva 61a edició, acte amb el que Òmnium tanca les celebracions del seu 50è aniversari.
Aquest any els premiats són:
Sebastià Alzamora Premi St. Jordi de novel·la per l’obra Crim de sang.
Marcel Riera Premi Carles Riba per Llum a d’Irlanda.
Ramon Era Premi Mercè Rodoreda de contes per La vida per rail
Jordi Folck Premi Folch i Torres per Llibre d’encanteris de la vella Taràndula
Mercè Anguera Premi Joaquim Ruyra per La princesa invisible